CELEX: 62015FA0092
Language: hu
Date: 2016-05-12 00:00:00
Title: F-92/15. sz. ügy: A Közszolgálati Törvényszék (harmadik tanács) 2016. május 12-i ítélete – Guittet kontra Bizottság (Közszolgálat — Korábbi tisztviselő — Szociális biztonság — Baleset — A személyzeti szabályzat 73. cikke — Az eljárás lezárása — A részleges állandó rokkantság mértékének meghatározása — A részleges tartós rokkantság esetén fizetett összeg melletti kiegészítő támogatás — Megsemmisítést kimondó ítélet végrehajtása — Teljes és gyógyíthatatlan süketség)

20.6.2016   
            
            
               HU
            
            
               Az Európai Unió Hivatalos Lapja
            
            
               C 222/37
            
         A Közszolgálati Törvényszék (harmadik tanács) 2016. május 12-i ítélete – Guittet kontra Bizottság
   (F-92/15. sz. ügy) (1)
   
   ((Közszolgálat - Korábbi tisztviselő - Szociális biztonság - Baleset - A személyzeti szabályzat 73. cikke - Az eljárás lezárása - A részleges állandó rokkantság mértékének meghatározása - A részleges tartós rokkantság esetén fizetett összeg melletti kiegészítő támogatás - Megsemmisítést kimondó ítélet végrehajtása - Teljes és gyógyíthatatlan süketség))
   (2016/C 222/48)
   Az eljárás nyelve: francia
   
      Felek
   
   
      Felperes: Christian Guittet (Cannes, Franciaország) (képviselők: L. Levi és A. Tymen ügyvédek)
   
      Alperes: Európai Bizottság (képviselők: T. S. Bohr meghatalmazott, C. Mélotte ügyvéd)
   
      Az ügy tárgya
   
   Egyrészt a felperes részleges állandó rokkantságának mértékét újraértékelő határozat megsemmisítése, másrészt a felperes panaszát részben elutasító határozat megsemmisítése, valamint az állítólagosan keletkezett vagyoni és nem vagyoni kár megtérítése iránti kérelem.
   
      Az ítélet rendelkező része
   
   
               1)
            
            
               A Közszolgálati Törvényszék a Christian Guittet-t 2003. december 8-án ért baleset következtében az Európai Unió tisztviselői személyzeti szabályzatának 73. cikke alapján indított eljárást lezáró határozatot megsemmisíti annyiban, amennyiben e határozat az Európai Unió intézményeinek a baleset vagy foglalkozási megbetegedés elleni biztosításra vonatkozó közös szabályzata 2006. január 1-je előtt hatályos változatának 12. cikke alapján a felperes részleges állandó rokkantságának mértékét 65 %-ban határozza meg.
            
         
               2)
            
            
               A Közszolgálati Törvényszék az Európai Bizottságot arra kötelezi, hogy fizessen C. Guittet-nek 5 000 eurót.
            
         
               3)
            
            
               A Közszolgálati Törvényszék a keresetet az ezt meghaladó részében elutasítja.
            
         
               4)
            
            
               Az Európai Bizottság maga viseli saját költségeit, valamint köteles viselni a C. Guittet-nél felmerült költségeket.
            
         
      (1)  HL C 294, 2015.9.7., 83. o.